หุ้น,น้ำมัน,ทองคำสหรัฐปิดร่วงแรง
หุ้นดาวโจนส์ปิดลบ 151.91 จุด ลดลงเป็นวันที่ 5 นักลงทุนกังวลเฟดขึ้นดอกเบี้ยกระทบเศรษฐกิจ ด้านราคาน้ำมันร่วง 2 ดอลลาร์ ขณะที่ทองคำลงแรงอีก 18.30 ดอลลาร์
15 มิ.ย. 2565

ดัชนีเฉลี่ยอุตสาหกรรมดาวโจนส์ปิดตลาดวันที่ 14 มิ.ย. ที่ 30,364.83 จุด ลดลง 151.91 จุด หรือ -0.50%, ดัชนี เอสแอนด์พี 500 ปิดที่ 3,735.48 จุด ลดลง 14.15 จุด หรือ -0.38% และดัชนี แนสแดค ปิดที่ 10,828.35 จุด เพิ่มขึ้น 19.12 จุด หรือ +0.18%ดัชนีดาวโจนส์ตลาดหุ้นนิวยอร์กปิดร่วงลงติดต่อกันเป็นวันที่ 5 เนื่องจากนักลงทุนยังคงกังวลว่า เศรษฐกิจสหรัฐอาจเข้าสู่ภาวะถดถอยหากธนาคารกลางสหรัฐ (เฟด) เร่งปรับขึ้นอัตราดอกเบี้ยเพื่อสกัดเงินเฟ้อสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกรกฎาคม ลดลง 2 ดอลลาร์ ปิดที่ 118.93 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนสิงหาคม ลดลง 1.10 ดอลลาร์ ปิดที่ 121.17 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม ลดลง 18.30 ดอลลาร์ ปิดที่ 1,813.50 ดอลลาร์ต่อออนซ์